תקנות הבטיחות במקומות ציבוריים (הסדרת אירוע הילולת רבי שמעון בר יוחאי בהר מירון) (הוראת שעה)

{{ח:התחלה}}
{{ח:כותרת|תקנות הבטיחות במקומות ציבוריים (הסדרת אירוע הילולת רבי שמעון בר יוחאי בהר מירון) (הוראת שעה), התשפ״ב–2022}}

{{ח:פתיח-התחלה}}
{{ח:תיבה|ק״ת תשפ״ב, 2864|תקנות הבטיחות במקומות ציבוריים (הסדרת אירוע הילולת רבי שמעון בר יוחאי בהר מירון) (הוראת שעה)|https://olaw.org.il/takanot/takanot-10153.pdf}}.
{{ח:סוגר}}
{{ח:מפריד}}

{{ח:מבוא}}
בתוקף הסמכות לפי {{ח:חיצוני|חוק הבטיחות במקומות ציבוריים#סעיף 2|סעיף 2(א)}} {{ח:חיצוני|חוק הבטיחות במקומות ציבוריים|לחוק הבטיחות במקומות ציבוריים, התשכ״ג–1962}} (להלן – החוק), בהתייעצות עם השר לביטחון הפנים, ובתוקף הסמכות לפי {{ח:חיצוני|חוק הבטיחות במקומות ציבוריים#סעיף 2|סעיף 2(א1) לחוק}} לעניין {{ח:פנימי|סעיף 5|תקנות 5(ב)(2)}} {{ח:פנימי|סעיף 6|ו־6(ב)(2)}}, באישור ועדת ביטחון הפנים של הכנסת לפי {{ח:חיצוני|חוק העונשין#סעיף 2|סעיף 2(ב) לחוק העונשין, התשל״ז–1977}}, אנו מתקינים תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אירוע ההדלקה המרכזי“ – אירוע ההדלקה המרכזי לפי {{ח:פנימי|סעיף 5|תקנה 5}};
{{ח:ת|סוג=הגדרה}} ”אירוע נוסף“ – אירוע שאינו אירוע ההדלקה המרכזי, אשר מתקיים בו אחד מאלה:
{{ח:תתת|(1)}} האירוע כולל התכנסות של שלוש מאות אנשים או יותר בשטח פתוח;
{{ח:תתת|(2)}} במסגרת האירוע ייעשה שימוש בכלי עזר לאירועים;
{{ח:ת|סוג=הגדרה}} ”הדלקה“ – כל הדלקת אש יזומה, ובכלל זה הדלקת אבוקות ולפידים, אך למעט הדלקת אש בתוך מיתקן ייעודי להכנת אוכל או בתוך מיתקן ייעודי לחימום;
{{ח:ת|סוג=הגדרה}} ”היתר שהייה“ – היתר שהייה לפי {{ח:פנימי|סעיף 4|תקנה 4}};
{{ח:ת|סוג=הגדרה}} ”זמן ההילולה“ – התקופה המתחילה ביום ט״ז באייר התשפ״ב (17 במאי 2022) בשעה 07:00 ומסתיימת ביום י״ט באייר התשפ״ב (20 במאי 2022) בשעה 19:00;
{{ח:ת|סוג=הגדרה}} ”כלי עזר לאירועים“ – מערכת הגברה שאינה פרטית, במה וכל מיתקן או מבנה שנעשה בהם שימוש במסגרת האירוע, בין שהם קבועים ובין שהם ארעיים;
{{ח:ת|סוג=הגדרה}} ”כרטיסי נסיעה למירון“ – כרטיסי נסיעה ייעודיים לנסיעה בתחבורה הציבורית למתחם מירון בזמן ההילולה, המונפקים על ידי הממונה על כרטיסי הנסיעה;
{{ח:ת|סוג=הגדרה}} ”המועצה האזורית“ – המועצה האזורית מרום הגליל;
{{ח:ת|סוג=הגדרה}} ”הממונה על כרטיסי הנסיעה למירון“ – עובד משרד התחבורה שהמנהל הכללי של משרד התחבורה הסמיך לעניין זה;
{{ח:ת|סוג=הגדרה}} ”מתחם מירון“ – המתחם המסומן במפה {{ח:פנימי|תוספת|שבתוספת}}, הכולל, בין השאר, את מתחם קבר רבי שמעון בר יוחאי, את היישוב מירון, את מסוף הנוסעים ואת ישיבת בני עקיבא ”מירון“;
{{ח:ת|סוג=הגדרה}} ”מתחם קבר רבי שמעון בר יוחאי“ – המתחם הכלול במתחם מירון ומסומן במפה {{ח:פנימי|תוספת|שבתוספת}}.

{{ח:סעיף|2|הגבלות על שהייה במתחם מירון בזמן ההילולה}}
{{ח:תת|(א)}} לא ישהה אדם במתחם מירון בזמן ההילולה, אלא אם כן מתקיים בו אחד מאלה:
{{ח:תתת|(1)}} הוא קיבל היתר שהייה, ובכפוף לתנאיו של היתר השהייה;
{{ח:תתת|(2)}} מקום מגוריו או מקום שהייתו הקבוע הוא במתחם מירון או שהוא שוכר יחידת אירוח במתחם מירון (בתקנה זו – משכנו במירון);
{{ח:תתת|(3)}} הוא נדרש להגיע למתחם מירון במסגרת עבודתו;
{{ח:תתת|(4)}} שוטר התיר לו כניסה למתחם מירון לצורך סיוע לאדם עם קושי או מצוקה, טיפול בקטין, מתן או קבלה של סיוע רפואי או טיפול בכל נושא אחר הנדרש בדחיפות למניעת נזק ממשי.
{{ח:תת|(ב)}} על אף האמור בתקנת משנה (א)(2), לא ישהה מי שמשכנו במירון במתחם קבר רבי שמעון בר יוחאי בזמן ההילולה, אלא אם כן מתקיים בו האמור בתקנת משנה (א)(1), (3) או (4).
{{ח:תת|(ג)}} שלטים או מחסומים המיידעים את הציבור בדבר איסור השהייה לפי תקנה זו, יוצבו בדרכי הגישה למתחם מירון ובכניסה למתחם קבר רבי שמעון בר יוחאי בזמן ההילולה.

{{ח:סעיף|3|איסור הדלקה במתחם מירון בזמן ההילולה}}
{{ח:ת}} לא יארגן אדם הדלקה ולא יבצע הדלקה במתחם מירון בזמן ההילולה שלא במסגרת אירוע ההדלקה המרכזי, ובכפוף לתנאי ההיתר לקיום אירוע ההדלקה המרכזי לפי {{ח:פנימי|סעיף 5|תקנה 5(ב)}}.

{{ח:סעיף|4|היתר שהייה וכרטיסי נסיעה למירון}}
{{ח:תת|(א)}} המנהל הכללי של המשרד לשירותי דת מוסמך לתת היתרי שהייה במתחם מירון, כולו או חלקו, למשך כל זמן ההילולה או חלקו, ובלבד שלא יינתנו היתרי שהייה באופן שיתיר ליותר מ־16,000 מחזיקי היתרים לשהות באותו הזמן במתחם מירון.
{{ח:תת|(ב)}} ההיתרים לפי תקנת משנה (א) יינתנו בידי הממונה על כרטיסי הנסיעה למירון באמצעות הנפקת כרטיסי נסיעה למירון, לרכישה אשר תהיה פתוחה לכלל הציבור בדרך של כל הקודם זוכה; הממונה על כרטיסי הנסיעה למירון יהיה אחראי רק על מכירתם והנפקתם של כרטיסי הנסיעה למירון; לעניין תקנת משנה זו, ”רכישה“ – בין בתמורה ובין שלא בתמורה.
{{ח:תת|(ג)}} לא תתאפשר הגעה בתחבורה ציבורית אל מתחם מירון בזמן ההילולה אלא במסגרת רכישה ייעודית ומוקדמת של כרטיסי נסיעה מיוחדים למתחם מירון שהונפקו לפי תקנת משנה (ב).
{{ח:תת|(ד)}} על אף הוראות תקנת משנה (ב), המנהל הכללי של המשרד לשירותי דת מוסמך לתת היתרי שהייה לפי תקנות אלה למי שנמנים עם אחד מהמנויים להלן, ובלבד שסך כל היתרי השהייה לפי תקנת משנה זו לא יעלה על חמישה עשר אחוזים מהסך הכולל של היתרי השהייה שיונפקו לפי תקנת משנה (א):
{{ח:תתת|(1)}} קהילות, קבוצות וחסידויות בעלות קשר ייחודי להילולות ל״ג בעומר המתקיימות בהר מירון לאורך השנים;
{{ח:תתת|(2)}} משפחות הנספים באסון הילולת מירון בשנת התשפ״א; לכל משפחה כאמור בפסקת משנה זו יוקצו לא יותר מחמישים היתרי שהייה, למעט לצורך קיום אזכרה לנספים הטמונים בבית העלמין במירון.
{{ח:תת|(ה)}} היתרי שהייה לפי תקנת משנה (ד) יינתנו שלא באמצעות הנפקת כרטיסי נסיעה למירון.

{{ח:סעיף|5|אירוע ההדלקה המרכזי}}
{{ח:תת|(א)}} בזמן ההילולה ייערך במתחם מירון אירוע הדלקה מרכזי אחד בלבד, אשר ייערך בידי מי שיקבל היתר לכך מאת המנהל הכללי של המשרד לשירותי דת לפי תקנת משנה (ב).
{{ח:תת|(ב)}} המנהל הכללי של המשרד לשירותי דת ייתן היתר לקיום אירוע ההדלקה המרכזי על בסיס המלצות הביניים של ועדת החקירה הממלכתית לחקר אסון הר מירון, שמונתה על פי החלטת ממשלת ישראל מיום י׳ בתמוז התשפ״א (20 ביוני 2021), ובכפוף לכל אלה:
{{ח:תתת|(1)}} קבלת אישור בידי ראש ענף רישוי ואבטחה במחוז הצפון במשטרת ישראל לקיום אירוע ההדלקה המרכזי, ובכפוף לקיום כל התנאים שהותנו באותו אישור – על יסוד שיקולים של שלום הצבור או ביטחונו;
{{ח:תתת|(2)}} קבלת אישור בידי ראש מחלקת הגנה מאש במחוז הצפון ברשות הארצית לכבאות והצלה לקיום אירוע ההדלקה המרכזי, ובכפוף לקיום כל התנאים שהותנו באותו אישור – על יסוד שיקולים של בטיחות אש וכיבוי דלקות;
{{ח:תתת|(3)}} לגבי אירוע הדלקה מרכזי הכולל שימוש בכלי עזר לאירועים, למעט אמצעי הגברה – אישור מהנדס רשוי שיש לו עשר שנות ניסיון לפחות, לעניין יציבות כלי העזר לאירועים בהתאם לכללי התקינה הישראלית.

{{ח:סעיף|6|הגבלות על קיום אירועים נוספים}}
{{ח:תת|(א)}} לא יארגן אדם ולא יערוך אירוע נוסף במתחם מירון בזמן ההילולה, אלא אם כן קיבל היתר לעריכת אירוע נוסף מראש המועצה האזורית או מי שהוא הסמיך לעניין זה, לפי תקנת משנה (ג), ובכפוף לתנאיו.
{{ח:תת|(ב)}} בקשה להיתר לעריכת אירוע נוסף תוגש לראש המועצה האזורית או למי שהסמיך לעניין זה, עד שישה ימים לפני זמן ההילולה, ויצורפו לה האישורים האלה (בתקנה זו – האישורים):
{{ח:תתת|(1)}} אישור ראש ענף רישוי ואבטחה מחוז הצפון במשטרת ישראל לקיום האירוע הנוסף – על יסוד שיקולים של שלום הציבור או ביטחונו;
{{ח:תתת|(2)}} אישור ראש מחלקת הגנה מאש במחוז הצפון ברשות הארצית לכבאות והצלה לקיום האירוע הנוסף – על יסוד שיקולים של בטיחות אש וכיבוי דלקות;
{{ח:תתת|(3)}} לגבי אירוע נוסף הכולל שימוש בכלי עזר לאירועים, למעט אמצעי הגברה – אישור מהנדס רשוי שיש לו עשר שנות ניסיון לפחות, לעניין יציבות כלי העזר בהתאם לכללי התקינה הישראלית.
{{ח:תת|(ג)}} התקבלו כלל האישורים עד 48 שעות לפני זמן ההילולה, ובכפוף לקיום כל התנאים שהותנו באישורים, רשאי ראש המועצה האזורית או מי שהסמיך לעניין זה, לתת היתר לקיום אירוע נוסף בכפוף לתנאי האישורים, לסרב לתיתו או להתנותו בתנאים.

{{ח:סעיף|7|שמירת סמכויות ודינים}}
{{ח:ת}} ההוראות הקבועות בתקנות אלה אינן גורעות מהסמכויות הקבועות על פי כל דין, או מחובתו של אדם לקבל היתר או אישור לפעולה מהפעולות המנויות בתקנות אלה לפי כל דין.

{{ח:סעיף|8|אי־תחולת {{ח:חיצוני|תקנות הבטיחות במקומות ציבוריים (אסיפות)|תקנות הבטיחות במקומות ציבוריים (אסיפות), התשמ״ט–1989}}}}
{{ח:ת}} {{ח:חיצוני|תקנות הבטיחות במקומות ציבוריים (אסיפות)|תקנות הבטיחות במקומות ציבוריים (אסיפות), התשמ״ט–1989}}, לא יחולו על אסיפות המתקיימות במתחם מירון בזמן ההילולה.

{{ח:סעיף|9|תוקף}}
{{ח:ת}} תוקפן של תקנות אלה עד תום זמן ההילולה.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 1|תקנה 1}})}}}}

{{ח:סעיף*}}
{{ח:ת}} {{ממורכז|[[Image:מתחם מירון.jpg|500px|link=]]}}

{{ח:חתימות|ט׳ באייר התשפ״ב (10 במאי 2022)}}
* '''איילת שקד'''
שרת הפנים
* '''עמר בר־לב'''
השר לביטחון הפנים
{{ח:סוגר}}
{{ח:סוף}}
[[קטגוריה:בוט חוקים]]